text: Prinsesse Marie besøgte landsstævne i dag 
  08 september 2018 kl. 06.08
  Beredskabsforbundets landstævne i Gråsten fik i dag besøg af Prinsesse Marie. 
  500 medlemmer af det frivillige redningsberedskab og af ungdoms-brandkorpset skulle i dag dyste mod hinanden i Gråsten. Disciplinerne kendte de, for de bruger dem i hverdagen, når de enten redder liv eller hjælpere borgere.
  Det skete ved Beredskabsforbundets landsstævne i Gråsten.
  Èn af dem, der fulgte med i, hvordan det foregik, var Hendes Kongelige Højhed Prinsesse Marie, da hun i dag besøgte landsstævnet. Beredskabsverdenen ligger ikke langt fra prinsessen, der selv har en uddannelse inden for beredskabet og siden 2016 har været særlig projektmedarbejder i Beredskabsstyrelsen. 
  Prinsesse Marie ankom til landsstævnet omkring klokken 11.30, men allerede fra klokken 9 var der meget at kigge på til stævnet, der foregik på Gråsten Skole. 
  Stævnet åbnede med en indmarch klokken 9, og fra klokken 9.30 begyndte de mange frivillige at dyste mod hinanden. Om eftermiddagen kunne opleve prinsessen gå rundt til konkurrencerne, hvor hun talte med flere af deltagerne, der dystede frem til omkring klokken 17.
  
  